Document ID: 32009R0045

RÅDETS FORORDNING (EF) Nr. 45/2009
af 18. december 2008
om ændring af Rådets forordning (EF) nr. 1339/2001 om udvidelse af virkningerne af forordning (EF) nr. 1338/2001 om fastlæggelse af de foranstaltninger, der er nødvendige for at beskytte euroen mod falskmøntneri, til også at omfatte de medlemsstater, der ikke har indført euroen som fælles valuta
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 308,
under henvisning til forslag fra Kommissionen,
under henvisning til udtalelse fra Europa-Parlamentet,
under henvisning til udtalelse fra Den Europæiske Centralbank, og
ud fra følgende betragtninger:
(1)
Ved Rådets forordning (EF) nr. 1339/2001 (1) blev anvendelsen af Rådets forordning (EF) nr. 1338/2001 (2) udvidet til også at omfatte ikke-deltagende medlemsstater som fastsat i Rådets forordning (EF) nr. 974/98 af 3. maj 1998 om indførelse af euroen (3).
(2)
Rådets forordning (EF) nr. 1338/2001 er ændret ved forordning (EF) nr. 44/2009 (4). Det er imidlertid vigtigt at sikre samme beskyttelsesniveau for euroen i de medlemsstater, der ikke har indført den som fælles valuta, og at vedtage de bestemmelser, der er nødvendige med henblik herpå, under overholdelse af proportionalitetsprincippet.
(3)
Forordning (EF) nr. 1339/2001 bør følgelig ændres i overensstemmelse hermed -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 1339/2001 affattes således:
»Artikel 1
Anvendelsen af artikel 1-11 i forordning (EF) nr. 1338/2001 som ændret ved forordning (EF) nr. 44/2009 (5) udvides til også at omfatte de medlemsstater, der ikke har indført euroen som fælles valuta.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. december 2008.

Labels: 4
2
7
12
18
15